Opus Dei

A Prelatura d'a Santa Cruz y Opus Dei ye una institución perteneixient a la Ilesia Catolica. La fundó Josemaría Escrivá de Balaguer o 2 d'octubre de 1928, mosen semontanés canonizau en 2002. Lo termin latín Opus Dei significa "obra de Dios", (la palabra Opus evolucionó en aragonés ta uebra, que en aragonés actual ye fosilizada con sentiu agrario y en a locución verbal fer buena uebra).

A prelatura ye gobernada por un prelau y composada por os mosens que forman o clero propio d'a prelatura y, en a suya mayor parte, por fiels laicos.As prelaturas personals se regulan en os articlos 294 a 297 d'o Codigo de Dreito Canonico.

Encara que fundau en 1928, no estió dica 1941 cuan o bispe de Madrit lo aprobó por primera vegada como Instituto Secular, rechindo-se por os suyos propios estatutos. Dimpués de solicitar-lo o Papa Chuan-Pavlo II erichiró una prelatura personal en 1982, estando a sola que existe huei. A prelatura depende d'a Congregación pa os bispes.

En tiempos d'a dictadura franquista prenioron muito poder. I habió muitos ministros de l'Opus, ditos tecnocratas. Creyoron una universidat en Pamplona que lis permitió educar a las clases dirichents d'o sud y centro de Navarra, substituyindo a los tradicionals chesuitas en ixe papel. Decidioron construir un santuario propio en o despoblau de Torrociudat, escachando y desfendo totas as suyas casas de fueras d'a ilesia, a sola construción que respectoron.

O poder que ha preso l'Opus y las normas que imposan a los suyos adeptos fa que parte d'a opinión publica considere a l'Opus como una secta dentro d'a Ilesia Catolica.

 Referencias 

 Se veiga tamién 
Jose María Escrivá de Balaguer.
Torrociudat

Categoría:Ilesia Catolica